# Museu Can Framis

El Museu Can Framis és un centre dedicat a la difusió de la pintura contemporània catalana, depenent de la Fundació Vila Casas. Situat al carrer Roc Boronat del districte tecnològic 22@ de Barcelona, va ser inaugurat el 27 d'abril de 2009. Al llarg dels seus tres pisos, exhibeix una col·lecció permanent de més de 250 obres realitzades per artistes catalans o residents a Catalunya i datades a partir dels anys 1960 fins a l'actualitat. També compta amb una zona dedicada a les exposicions temporals, l’Espai Aø. Un cop l’any es renova la col·lecció permanent i cada trimestre s’inaugura una nova exposició temporal.

## Edifici

El centre s'ubica en una antiga fàbrica de llana de finals del segle xviii propietat de la família Framis, que amb el temps va perdre la seva activitat i es va convertir en un record de la indústria pròpia del Poblenou. El projecte de renovació, dirigit per l'arquitecte ordi Badia de l'estudi BAAS Arquitectura, va consistir en la rehabilitació de dues de les tres naus i en la substitució de la tercera, molt malmesa, per una de nova construcció que n'ha unificat el conjunt. Aquests tres edificis configuren una plaça on es pot veure una de les quatre escultures que Barcelona té de Jaume Plensa: Dell’Arte (1990), una donació que la Fundació Vila Casas va fer a la ciutat l’any 2012.
L'exterior es materialitza amb formigó bast, igual que el paviment. Una capa de pintura grisa protegeix els murs de l'antiga fàbrica, deixant veure la seva estructura (totxo, pedra, cicatrius antigues de finestres, arcs) i formant un collage contemporani de textures, forats i tapiats que són el reflex de les diferents intervencions que ha experimentat l'edifici al llarg del temps. El jardí remarca la cota insòlita d'emplaçament del museu, un metre i mig per sota del nivell del Pla Cerdà, producte de la seva construcció prèvia al desenvolupament del pla de reforma. L'heura i altres espècies vegetals tapissen tot el paviment, i els pollancres blancs i els roures envolten el museu. L'interior consta de 36 sales i els canvis de planta es poden fer tant amb escales com amb l’ascensor que hi ha a cadascun dels tres nivells de l'edifici.
Ocupa en total més de 5.800 m² a l'illa formada pels carrers de Llacuna,Tànger, Roc Boronat i Sancho de Ávila. D'aquests, 3.400 m² són d'espai expositiu i més de 400 m² de magatzem, sense comptar l'àrea destinada a tallers pedagògics.
Ha rebut els següents reconeixements:
2011 Nominat al Premi d'Arquitectura Contemporània de la UE Mies van der Rohe. Atorgat per la Comissió Europea i la Fundació Mies van der Rohe.
2011 Finalista i reconeixement especial del jurat de la XI BEAU. Atorgat per la Bienal Española de Arquitectura y Urbanismo (BEAU).
2010 Primer Premi Ciutat de Barcelona d’Arquitectura i Urbanisme. Atorgat per l'Ajuntament de Barcelona.
2010 Primer Premi FAD de l’Opinió en Arquitectura (52a edició). Atorgat pel Foment de les Arts i el Disseny (FAD).
2010 Finalista del VI Premi Europeu de Paisatge Rosa Barba. Atorgat pel Col·legi d'Arquitectes de Catalunya (COAC), la Universitat Politècnica de Catalunya (UPC) i el Departament de Política Territorial i Obres Públiques de la Generalitat de Catalunya.
2010 Finalista dels Premis LAMP en Il·luminació Exterior Arquitectònica. Atorgat per LAMP Lighting.
2009 Accèssit Premi Bonaplata de Rehabilitació. Atorgat per l'Associació del Museu de la Ciència i de la Tècnica i d'Arqueologia Industrial de Catalunya (AMCTAIC).
2009 Seleccionat Premio de Arquitectura Española. Atorgat pel Consejo Superior de los Colegios de Arquitectos de España (CSCAE).
2009 Finalista Premis Catalunya Construcció. Atorgat pel Col·legi d'Aparelladors Arquitectes Tècnics i Enginyers d'Edificació de Barcelona (CAATEEB).

## Col·lecció i exposicions

El museu acull el fons pictòric de la Fundació Vila Casas, que consta d'unes set-centes obres (entre les exposades i les que es troben al magatzem) d'artistes catalans o residents a Catalunya. La col·lecció és una visió àmplia de la pintura feta a Catalunya des dels anys seixanta fins a l'actualitat, sota la mirada personal del seu col·leccionista Antoni Vila Casas i amb la voluntat de ser mostrada a la ciutat.

### Exposició permanent

L'exposició permanent canvia periòdicament a partir d'un nou recorregut conceptual, oferint d'aquesta manera una major oferta expositiva al visitant i incorporant les noves adquisicions que la Fundació fa any rere any. A través d'una selecció d'aproximadament dues-centes cinquanta obres, l'exposició esdevé un diàleg en el qual convergeixen diversos llenguatges —des de l'informalisme fins a l'hiperrealisme— representats per més d'un centenar d'artistes de diferents trajectòries.
Llistat d'exposicions permanents :
2014-2016 Monòleg, diàleg i concepte
2013-2014 On ets Kafka? On ets Malèvitx?
2011-2013 Travessa d'instants
2009-2011 El Laberint existencial

### Exposicions temporals

L'Espai Aø, d'uns 1500 m², està destinat a les exposicions temporals a través de tres cicles expositius diferents:
* L'Art de Col·leccionar: cicle orientat a fer visible temporalment obres d'altres col·leccionistes.
2010 L'art de col·leccionar 01 - Rafael Tous
2010 L'art de col·leccionar 02 - Felip Massot
2010 L'art de col·leccionar 03 - Sisita Soldevila
2011 L'art de col·leccionar 04 - Josep Maria Civit
2011 L'art de col·leccionar 05 - Juan Ybarra
2012 L'art de col·leccionar 06 - Antoni Puig
2014 L'art de col·leccionar 07 - Joan Uriach. Fundació Uriach 1838
2015 L'art de col·leccionar 08 - Ventura Garcés
2016 L'art de col·leccionar 09 - Ernesto Ventós (Col·lecció olorVISUAL)

## Premis

La Fundació Vila Casas convoca anualment premis de pintura, fotografia i escultura per a artistes. La convocatòria és rotativa, cada any es dedica a una de les tres disciplines esmentades. La decisió del jurat es fa pública el dia de la inauguració de l'exposició col·lectiva de les obres seleccionades (setze artistes/peces). El guanyador/a rep una aportació econòmica i l'oportunitat de realitzar una exposició individual l'any següent. Els premis de pintura en la història de la Fundació han estat:
2013 VI Premi de Pintura: Jordi Lafon, Lídia Masllorens, Sílvia Martínez-Palou - Exposició: 2014 Jordi Lafon Lídia Masllorens Palou (Can Framis)
2010 V Premi de Pintura Fundació Vila Casas: Jordi Isern - Exposició: 2011 d s p r c ó (Can Framis)
2007 IV Premi de Pintura Torroella de Montgrí: Joaquim Chancho i Rómulo Royo - Exposicions: 2008 Rómulo Royo Siameses (Can Mario) / 2010 Joaquim Chancho Seqüències 2006-2009 (Espai Volart 2)
2005 III Premi de Pintura Torroella de Montgrí: Gregori Iglesias - Exposició: 2006 Como de costumbre, me equivocaba (Palau Solterra)
2003 II Premi de Pintura Torroella de Montgrí: Víctor Pérez-Porro - Exposició: 2004 Traslaciones (Palau Solterra)
2001 I Premi de Pintura Torroella de Montgrí: Francesc Ruestes - Exposició: 2002 El secret dels sentits (Espai Volart)

## Artistes del fons

2015 Bigas Luna, Més de Bigas i més de Luna
2015 Manolo Ballesteros, Pintat el 2014
2014 Agustí Puig, Va voler ser boira i va voler ser vent
2014 Xavier Grau, La morfosis sin fin
2014 Antoni Pitxot, La memòria i el temps
2013 Antoni Clavé, 100 anys
2012 Laurent Jiménez-Balaguer, L'emergència del signe
2012 Agustí Centelles, Una crònica fotogràfica. Anys 30
2011 Josep Niebla, Dilatar els límits de la percepció
2011 Joan-Pere Viladecans, Obra recent 2008-2010
2010 Guerrero Medina, La retirada / Exilis
2010 Antoni Taulé, La magie du silence

## Serveis
### Servei educatiu

El servei educatiu de la Fundació Vila Casas ofereix a alumnes d’escoles i d'instituts, així com a col·lectius amb necessitats educatives especials, un ventall d’activitats que tenen lloc a les sales i als tallers del museu. La programació està orientada a desvetllar l’interès i la curiositat pel coneixement del llenguatge expressiu de l’art contemporani, a través de mòduls de lliure elecció o complementaris, per a un aprenentatge progressiu i curricular. L'objectiu és complementar la formació en art contemporani d’escoles i instituts.
1. Visites taller: dirigides a nens i nenes des de P3 fins a 6è de Primària. Consten de dues parts: una visita a sales del museu i una activitat pràctica en el taller.
2. Visites dinamitzades: dirigides a estudiants d’ESO i Batxillerat. Consten d'un recorregut per sales complementat amb material de suport didàctic.
3. Visites dinamitzades especials: dirigides a nens, joves i adults amb necessitats educatives especials. Tenen com a finalitat connectar l'expressió artística amb les emocions, per tal de vehicular els sentits a través del procés creatiu.

### Visites guiades

El museu també disposa d’un servei de visites guiades, les quals s’actualitzen en funció dels canvis anuals que es succeeixen en les exposicions.
1. Visites familiars, dos dissabtes al mes a les 11h30 (Activitats en família): dirigides a famílies amb nens (a partir de tres anys). El segon i tercer dissabte de cada mes (excepte si és festiu o el Museu està tancat al públic), a les 11h30, ofereix a les famílies un recorregut guiat per la col·lecció on els nens creen una obra d'art col·lectiva inspirant-se en els artistes de la Fundació i posteriorment realitzen una activitat al taller. La durada aproximada és de dues hores i preu de l'entrada és de 5 € per persona (cal reserva prèvia).
2. Visites guiades per adults amb reserva: visita comentada a l'exposició permanent o visita comentada per especialistes sobre l'espai arquitectònic.
3. Visites Meet Art el primer i darrer dissabte de cada mes a les 12h30: El primer dissabte de cada mes (excepte si és festiu o el Museu està tancat al públic), s'organitza la trobada Meet Art, una visita guiada de la mà d'una especialista en la col·lecció a través de la que es pot conèixer la col·lecció permanent, sense haver de fer una reserva ni pagar addicionalment al ticket d'entrada. El darrer dissabte de mes se celebra la mateixa activitat però només per a l'exposició temporal en curs. Per ambdues activitats cal un mínim de 5 persones.

## Referències

* ↑ Sesé, Teresa. «Can Framis, un nuevo espacio para la pintura catalana, abre en abril.» (en castellà), 08-03-2009. [Consulta: juny 2015].
* ↑ «La Fundació Vila Casas fa donació d'una escultura de Jaume Plensa a la ciutat de Barcelona.». [Consulta: juny 2015].
* ↑ «Can Framis Museum for the Vila Casas Foundation». European Union Prize - Mies Arch. [Consulta: 5 juliol 2015].
* ↑ «Acta del Jurado - XI edición de los premios de la Bienal Española de Arquitectura y Urbanismo» (en castellà), 05-04-2011. [Consulta: juliol 2015].
* ↑ «El Museu Can Framis guanya el Ciutat de Barcelona», 01-03-2010. [Consulta: 4 juliol 2015].
* ↑ Serra, Catalina. «El eclecticismo reina en los finalistas del FAD» (en castellà). El País - Cultura, 11-06-2010. [Consulta: 5 juliol 2015].
* ↑ «La Bienal Europea de Paisaje presenta los 9 proyectos finalistas de la sexta edición del premio Rosa Barba», 21-05-2010. Arxivat de l'original el 5 de juliol 2015. [Consulta: 5 juliol 2015].
* ↑ «Los PREMIOS LAMP LIGHTING SOLUTIONS 2010 ya tienen finalistas» (en castellà). Arxivat de l'original el 2015-07-06. [Consulta: juliol 2015].
* ↑ «Acta de la reunión del jurado para la concesión del premio del premio de arquitectura española 2009» (PDF) (en en castellà), 01-10-2009. Arxivat de l'original el 2015-07-07. [Consulta: juliol 2015].
* ↑ «Lliurament dels Premis Catalunya Construcció 2009», 27-11-2009. Arxivat de l'original el 2015-09-23. [Consulta: juliol 2015].
* ↑ «El Museu Can Framis reestructura su colección permanente e incorpora 30 nuevas obras» (en castellà). Europa Press (Catalunya), 17-09-2014. [Consulta: 7 juliol 2015].
* ↑ Bosco, Roberta. «Can Framis dedica una nave a las exposiciones temporales» (en castellà), 04-01-2010. [Consulta: juny 2015].
* ↑ «Exposicions temporals a Can Framis». [Consulta: juny 2015].
* ↑ «L'Art de Col·leccionar - Col·leccions privades a la Fundació Vila Casas.». [Consulta: juny 2015].
* ↑ Palau, Maria «La Fundació Vila Casas treu de l'armari els grans col·leccionistes». El Punt Avui, 09-03-2010 [Consulta: 6 octubre 2015].
* ↑ Palau, Maria «FELIP MASSOT: «Em diu més un Casagemas que un Rothko»». El Punt Avui, 02-06-2010 [Consulta: 6 octubre 2015].
* ↑ Palau, Maria «SISITA SOLDEVILA: “Els diners no són excusa per no col·leccionar art”». El Punt Avui, 31-10-2010 [Consulta: 6 octubre 2015].
* ↑ «La Fundació Vila Casas exposa El sant sopar de Damien Hirst». Ara - Cultura, 18-01-2011 [Consulta: 6 octubre 2015].
* ↑ «L'art de col·leccionar - Juan Ybarra». Fundació Vila Casas (web oficial). [Consulta: 6 octubre 2015].
* ↑ «L’Art de Col·leccionar i Antoni Puig a la Vila Casas». Art Neutre [Consulta: 6 octubre 2015].
* ↑ «“FUNDACIÓ URIACH 1838” AL CICLE L’ART DE COL·LECCIONAR A LA FUNDACIÓ VILA CASAS». Bonart, 15-01-2014. [Consulta: 6 octubre 2015].
* ↑ Frisach, Montse «an Framis treu a la llum un tast de la gran col·lecció artística de mig miler d'obres que va formar l'advocat Ventura Garcés». El Punt Avui, 17-03-2015 [Consulta: 6 octubre 2015].
* ↑ «Premis de la Fundació Vila Casas». [Consulta: juny 2015].
* ↑ «Premi de Pintura 2013 - Museu de Can Framis, Barcelona». [Consulta: juny 2015].
* ↑ Serra, Xavi «Can Framis exposa retrats de Garcés i s'emmarca en Kafka i Màlevitx». Ara, 17-09-2013 [Consulta: agost 2015].
* ↑ «Premi de Pintura Fundació Vila Casas 2010 - Espai Volart 2, Barcelona». [Consulta: juny 2015].
* ↑ Carbonell, Anna. «Jordi Isern expone 'DSPRCO' en el Museu Can Framis» (en castellà), 15-04-2013. Arxivat de l'original el 2015-10-06. [Consulta: agost 2015].
* ↑ «IV Premi de Pintura Contemporània Torroella de Montgrí (2007) -». [Consulta: juny 2015].
* ↑ «Siameses» (en castellà). On Diseño [Consulta: agost 2015].
* ↑ «CV Joaquim Chancho». [Consulta: agost 2015].
* ↑ «III Premi de Pintura Contemporània Torroella de Montgrí (2005)». [Consulta: juny 2015].
* ↑ «CV Gregorio Iglesias Mayo» (PDF) (en castellà). Arxivat de l'original el 2015-10-06. [Consulta: agost 2015].
* ↑ «II Premi Pintura Torroella de Montgrí (2003)». [Consulta: juny 2015].
* ↑ «CV Víctor Perez-Porro» (PDF) (en castellà). Arxivat de l'original el 2016-03-03. [Consulta: agost 2015].
* ↑ «I Premi Pintura Torroella de Montgrí (2001)». [Consulta: juny 2015].
* ↑ Oliver, Conxita «Ruestes i Horvat inauguren l'espai VolART». , 2002 [Consulta: 28 agost 2015].
* ↑ Martínez, Santos «Una exposició despulla la intimitat creativa de Bigas Luna». El Periódico (Oci i Cultura) [Consulta: 19 setembre 2015].
* ↑ «El Museo Can Framis presenta obra reciente de Manolo Ballesteros», 16-03-2015. Arxivat de l'original el 5 de juliol 2015. [Consulta: 4 juliol 2015].
* ↑ Palau, Maria. «Vida, mort i pintura». El Punt Avui, 16-09-2014. [Consulta: 5 juliol 2015].
* ↑ «Xavier Grau inaugura la temporada 2014 a Can Framis (Fundació Vila Casas)». Bonart, 09-01-2014. [Consulta: 5 juliol 2015].
* ↑ «Antoni Pitxot exposa "la memòria i el temps" a Can Framis». Bonart, 23-04-2014. [Consulta: 5 juliol 2015].
* ↑ Farré, Natàlia. «Can Framis recuerda al artista Antoni Clavé» (en castellà). El Periódico - Ocio y Cultura, 05-03-2013. [Consulta: 5 juliol 2015].
* ↑ «La Fundació Vila Casas reivindica a Jiménez-Balaguer amb la retrospectiva 'L'emergència del signe'». Corporació Catalana de Mitjans Audiovisuals, 05-03-2012. [Consulta: 5 juliol 2015].
* ↑ Farré, Natàlia. «Can Framis expone la mirada de Centelles sobre la República y la guerra civil» (en castellà). El Periódico - Ocio y Cultura, 25-09-2012. [Consulta: 5 juliol 2015].
* ↑ «Exposició: ‘Dilatar els límits de la percepció’». [Consulta: 5 juliol 2015].
* ↑ Serra, Montserrat; Cervera, Lorena. «Viladecans: 'Pensament, natura; ergo, home i humanitat'». VilaWeb, 31-03-2011. [Consulta: 5 juliol 2015].
* ↑ «La retirada. Exilis pintura i dibuix, de Guerrero Medina». Butxaca. Arxivat de l'original el 23 de setembre 2015. [Consulta: 5 juliol 2015].
* ↑ «Barcelona: Antoni Taulé a Can Framis». Bonart, 11-01-2011. [Consulta: 5 juliol 2015].
* ↑ «Visites guiades de la Fundació Vila Casas». [Consulta: juny 2015].
* ↑ «Activitats en Família». Fundació Vila Casas - Servei Educatiu (web oficial). [Consulta: 6 octubre 2015].

## Enllaços externs

* Museu Can Framis, lloc web oficial del Museu Can Framis.
* Fundació Vila Casas, lloc web oficial de la Fundació Vila Casas.